Downloaded from YTS.MX
Official YIFY movies site: YTS.MX
Mikä nimesi on?
Tatiana Suarez.
Anna mennä, Tatiana!
Uskon, että olen maailman paras.
Uskon siihen täysin,
kehoni jokaisella atomilla.
- Hän dominoi... - Suarez on aivan eri tasolla.
Tällaista ylivoimaa ei ole nähty Naisten MMA:ssa aikoihin.
Suarez on yksi MMA:n historian suuria "mitä jos" -henkilöitä.
Kaikki odottivat hänestä mestaria.
Mutta elämä on kohdellut häntä kaltoin.
Tatiana Suarez pyrki kerran painin olympiajoukkueeseen.
Mutta suunnitelma piti hylätä vakavan loukkaantumisen takia,
mikä paljasti jotain vakavampaa.
Mutta hän on kestänyt kaiken.
Olen käynyt läpi paljon.
En peräänny ennen kuin olen huipulla.
Tämä on intohimoni. Tätä varten minut on luotu.
Mutta olin sivussa pitkään.
Silloin miettii: "Olenko sama Tatiana?
Olenko sama urheilija?"
Entinen painilahjakkuus palaa neljän vuoden tauon jälkeen.
Voinko yrittää vielä?
Minussa nähtiin valtavasti potentiaalia.
Nyt kaiken kokemani jälkeen...
Kalifornian Rancho Cucamongassa ottelee...
...hetkeni on koittanut.
...Tatiana Suarez!
- Onko selvä? - On.
KAHDEKSAN KUUKAUTTA AIKAISEMMIN
En lähtenyt MMA:han ollakseni toiseksi tai kolmanneksi paras.
Haluan olla UFC:n mestari.
Ja olen uskonut siihen siitä asti, kun astuin harjoitusmatolle.
Siellä tuntuu kuin pelaisi sakkia -
tai pokeria, ja minulla on voittava käsi.
Sitä kutsutaan "vapaaotteluksi", mutta minulle se on taidetta.
Se on itseilmaisun tapa.
Tauko!
Taisit huijata meitä.
Kuinka niin?
Tulit tänne ilman vyötä.
Jätkä!
"Ei edes vyötä", ja yhtäkkiä tuumin: "Voi paska!"
AMMATTILAISOTTELIJA
Yritin sitä pitkää taka-askelta -
half guardista jalkalukkoon.
Yritin sitä jokaiseen.
Yritin häneen 40 kertaa, ja hän torjui sen 41 kertaa.
Painitko sinä myös?
- Kyllä. - Korkealla tasolla.
Kyllä.
Olen aina kilpaillut.
Minulla on aina ollut tarmoa, kunnianhimoa ja työmoraali.
En osaa selittää sitä. Olen tehnyt sitä lapsesta asti.
Tatiana oli aina erittäin vilkas.
TATIANAN ISOÄITI
Hän halusi aina olla keskipiste.
Hän oli aina tekemässä metkuja.
Paljon onnea vaan
Paljon onnea...
Chris, pois tieltä.
Tatiana meni veljensä Chrisin painiharjoituksiin.
Siellä hän seurasi tarkkaan.
Eräässä turnauksessa hän sanoi: "Haluan painia."
TATIANAN ÄITI
Vastasin: "Tytöt eivät paini."
Tatiana on aina ollut joku, joka...
TATIANAN VELI
...tekee jotain, jos niin haluaa.
Niinpä hän paini poikia vastaan.
Hänellä oli pörröiset sukat -
poninhäntä ja otsatukka.
Hän rökitti muut pojat.
Sitten hän nousi ylös hymyillen.
Innostuin painista nuorena.
Kuule mummi, lapsenlapsesi on kova luu.
No niin on!
Painissa on sanonta:
"Sisältäsi täytyy löytyä sisua."
Tatianassa on sisua.
Se johtuu meksikolaisesta verestä.
Anna mennä, Tatiana!
Päätin 12-vuotiaana,
että minusta tulee olympiavoittaja.
Kyllä!
Lukiossa pidin saman päämäärän tähtäimessäni.
Hyvä, Tati!
Hän ei mennyt valmistujaisiin eikä tansseihin.
Jos koululla oli tanssit,
hän oli jossain painiturnauksessa.
Hän luopui paljosta.
Keskityin täysin painiin ja tavoitteeni saavuttamiseen.
Hän paini Kalifornian parhaita poikia vastaan.
Vaikka he olivat nuoria,
Tatianan taitotaso oli hämmästyttävä.
LUKIOAIKAINEN VALMENTAJA
Se tyttö ei tullut häviämään.
Hänestä tuli naisten painin keulakuva.
Hän oli tärkeä Northviewille.
Olin maan paras tyttöpainija.
En ollut lähelläkään parastani.
Olin vasta aloittelemassa urheilijan uraani.
ITÄISEN DIVISIOONAN MESTARI 2007
PAININ ITÄINEN DIVISIOONA
Paini on yksilölaji, mutta tukea tarvitaan.
Northviewissä valmentajat ja henkilökunta -
koulivat minusta painijan ja persoonan.
KALIFORNIA
NORTHVIEWIN LUKIO
Olen onnekas, että voin palata,
ja olla yhä osa Northviewin perhettä.
Hän on yksi omistamme, Tatiana Suarez.
Hän aloitti täältä ja on nelinkertainen osavaltion mestari.
Hän on rökittänyt monta poikaa tässä ohjelmassa.
Olemme ylpeitä,
että hän on salillamme.
Antakaa vielä aplodit hänelle.
Tatiana Suarez on Northviewin kermaa...
NAISTEN VALMENTAJA
...tytöissä ja pojissa.
Hän oli yksi naisten painin pioneereja Kaliforniassa -
ja ympäri maata.
Painikaa!
Puolustan laittamalla kyynärpääni tänne.
Hän paini poikien ryhmässä, mikä oli rankkaa.
EDUSTUSJOUKKUE 2004-2005
Poikien ryhmässä tähdätään mestaruuteen.
Otan askeleen eteenpäin -
luodakseni tilaa ruumiilleni.
Tatiana Suarez on legenda.
On mahtavaa, kun hän tulee salille treenaamaan.
Kun aloitin painimisen, osallistuin painileirille,
jonne hän tuli puhumaan.
Koska olin aloittelija, enkä ollut tavannut -
paljoa tyttöpainijoita, oli hienoa nähdä joku,
joka oli saanut mainetta.
Se oli silmiä avaavaa.
"Tämä on oikeasti mahdollista."
Yritän pitää Tatianan mentaliteettia yllä.
Kaikki, mitä hän on tehnyt...
Haluan seurata -
hänen jalanjälkiään.
Työnnän eteenpäin.
Kun hän työntää takaisin, heitän hänet.
Paini ei sovi kaikille.
Siinä tarvitaan sisua...
TYTTÖJEN PÄÄVALMENTAJA
...päättäväisyyttä ja kykyä kestää pettymyksiä.
On hienoa nähdä, kuinka monesta nuorestamme on tullut -
menestyviä aikuisia -
taustastaan riippumatta.
Naisten paini on yhä aika uusi ilmiö.
Sinun vuorosi.
Anna hänen tarttua niskastasi.
Tämä on paljon hyväksytympää kuin pari vuotta sitten.
Kun aloin viemään Tatianaa kansallisiin turnauksiin,
Yhdysvalloissa oli muistaakseni viisi yliopistoa,
joissa oli tyttöjen painijoukkue.
Nyt niitä on lähemmäs sata.
Se on Yhdysvaltojen nopeiten kasvavia lajeja.
Mahtava juttu.
Työnnätte eteenpäin,
ja kun hän työntää takaisin, teette näin.
Haluan innoittaa heitä. Varsinkin, koska olen latina.
Täällä Kaliforniassa on paljon latinonaisia.
Koko joukkue koostuu latinonaisista, ja tuntuu hyvältä voida auttaa heitä,
koska monen vanhan kaartin meksikolaisen mielestä -
naisten ei kuulu urheilla.
Haluan näyttää, että voi olla nainen -
ja menestynyt painin takia.
Niin voivat heidän tyttärensä ja tyttärentyttärensä.
Se on amerikkalaista unelmaa.
Vanhempiemme ajatus oli,
että heidän lapsillaan on parempi elämä tässä maassa.
Urheilun kautta heille avautuu mahdollisuuksia,
kuten opiskelu yliopistossa.
Kun luodaan pohja,
sen päälle voidaan rakentaa sukupolvien ajan.
Kulttuurissani tyttöjen urheilu ei ole yleistä.
Mutta veljeni painivat, ja olin ihan: "Vau,
tuo on siistiä. Haluan kokeilla."
PAINIJA
Itsetuntoni on ehdottomasti parantunut.
Muutkin ovat huomanneet sen.
NORTHVIEWIN LUKION PAINIJA
Äiti ja joukkuekaverit.
He ovat kuin toinen perhe.
On upeaa tietää, että olemme toistemme tukena.
NORTHVIEWIN LUKION PAINIJA
Parhaat ystäväni käyvät läpi -
tai ovat käyneet saman läpi.
Me kaikki kannustamme toisiamme.
Teemme kaiken elämässämme täysillä.
Paini on ollut minulle kaikki kaikessa.
Painiessa voin purkaa turhautumista ja vihaa.
Se on auttanut minut kuorestani.
- "Viikingit" kolmannella! - Viikingit!
- Me emme taivu! - Me taivutamme muut!
Jee!
"Me emme taivu. Me taivutamme muut" on iskulauseemme.
Tapahtuipa mitä tahansa, me emme taivu.
17-vuotiaana olin nelinkertainen Yhdysvaltojen mestari.
Minulla oli paineita,
koska halusin kultaa olympialaisista.
Mutta olen parhaimmillani paineen alla.
En pakene sitä.
Minulle on aina sanottu,
että minun ei pitäisi painia, koska olen tyttö.
Etten kuulu sinne, koska olen tyttö.
Saan epäilyistä voimaa.
Haluan todistaa heidän olevan väärässä.
KARSINNAT VUODEN 2008 OLYMPIAJOUKKUEESEEN
Tatiana pääsi maajoukkueeseen 17-vuotiaana.
Se oli ennenkuulumatonta.
Kun vein hänet mestaruuskisoihin,
hän voitti hallitsevan Yhdysvaltain mestarin.
Paini on lajeista ensimmäinen, alkuperäinen.
Vanhin olympialaji.
Tatiana oli nuorena erinomainen painija.
PÄÄVALMENTAJA
Sitten hän siirtyi ikäluokassa, koska pärjäsi niin hyvin.
Hän kipusi vauhdilla,
koska ei suostunut häviämään.
Maajoukkueessa ei ollut latinonaisia.
Olin hyvin ylpeä, että olin ensimmäinen latinonainen -
maajoukkueessa.
Terry näki minussa potentiaalia ja uhrasi minuun paljon aikaa.
Uskoin, että Tatiana voittaisi olympiakultaa.
Hän on sellainen urheilija.
Toiset haluavat voittaa.
Tatianan oli pakko voittaa. Siinä on ero.
Tappio ei ollut vaihtoehto.
CHRISIN KOTI LA PUENTE, KALIFORNIA
Miten menee? Miltä kehosi tuntuu?
Hyvältä.
Tuntuuko olosi valmiilta?
Aloin sparrata.
Aikaisemmin painin ja harjoittelin jiu-jitsua.
- Niin. - Halusin harjoitella,
mutta aloin hermoilla.
Riittää, että harjoittelet kovaa muutamana päivänä viikossa.
- Ymmärrätkö? - Harjoittelen...
- Tiedän... - ...kovaa...
...joka päivä.
Siihen pitää tulla muutos. Sinulla on vuosikymmen aikaa.
Minulla on hyvä suhde veljeeni.
Olimme pieninä läheisiä.
Sanonta kuuluu: "Painija menee seinästä läpi,
judoka löytää nopeimman tavan päästä sen ympäri."
Seinästä läpi menemisen sijaan -
sinun pitää tavallaan kiivetä sitä, mutta ikään kuin sivuttain.
Niin.
Tulen yksinhuoltajaperheestä.
Isäni lähti, kun olin seitsemän.
Hänen piti tulla syntymäpäivilleni.
Meidän piti mennä Disneylandiin, mutta hän ei koskaan tullut.
Olimme autossa, kun radiosta alkoi soida -
latinomusiikkia, ja hän sanoi:
"Vaihda kanavaa!"
Hän alkoi kyynelehtiä, koska se muistutti häntä isästään.
Äitini oli otettava vastuuta.
Ja veljestäni oli paljon iloa,
koska minulla ei ollut isähahmoa.
Autoin kasvattamaan Tatianan. Vaihdoin vaippoja ja syötin.
Hän oli pieni kamuni.
Hänestä ei ollut isäkseni, mutta oli huolehtimaan minusta.
Yksi murea hampurilainen tulossa.
Halusin olla se henkilö, joka hänen isänsä ei ollut.
- Miksi et syö? - En ole nälkäinen.
Ehkä se johtui siitä, että kun itse olin pieni,
kukaan ei ollut pitämässä minun puoliani.
Minä pidin aina muiden puolia.
Yksinhuoltajaäitinä voi olla rankkaa.
Tulin raskaaksi 15-vuotiaana.
Äitini halusi, että teen abortin,
koska hänestä se olisi järkevintä.
Se ei tuntunut oikealta ratkaisulta.
Ostin asuntovaunun, kun Chris oli viisivuotias,
ja sain Tatianan pian sen jälkeen.
Kodissamme oli paljon epävarmuutta.
Lapsuudenkotimme ei ollut kovin vakaa.
Halusin lastentautilääkäriksi. Arvosanani olivat hyvät -
ja pärjäsin hyvin koulussa. Olin yläasteella luokkani priimus.
Anteeksi.
Isäpuoleni kohteli äitiäni väkivaltaisesti fyysisesti -
ja verbaalisesti.
Toisinaan hän löi minua -
ja teki asioita minulle.
Hän saattoi uhata, että hakee aseensa -
ja tappaa äitini.
Sitä tapahtui usein. Se ei ollut yksittäinen tapaus.
Mutta tämän väkivallan johdosta -
äiti ei osannut ilmaista...
En tiedä, oliko se vihaa, turhautumista vai mitä.
Kun he painivat, Lisa usein reagoi -
liian voimakkaasti.
Se, että he pärjäävät, oli hänelle liian tärkeää.
Satuta häntä. Laita hänet itkemään.
Voittaminen oli äidilleni tärkeintä. Vaihtoehtoja ei ollut.
Se oli vaikeaa.
"Sinun on parempi voittaa, perkele, tai teen näin."
Se oli kuin Jumalan pelkoa.
Muistan, kun kerran hävisin turnauksen.
Hyvä ottelu.
Veljeni sanoi: "Tulen mukaanne."
Ja mietin: "Vau, äitini -
ottaa tappioni todella kevyesti."
Yleensä hän on raivoissaan.
Hän kohteli minua toisin, kun veljeni oli paikalla.
Sitten ajoimme isoäitini luo -
ja jätimme veljeni sinne.
Muistan, että odotin tulevaa pelolla.
Tiesin, että saisin tuta hänen vihansa.
Kun veljeni nousi autosta, äitini välittömästi -
löi minua.
Inhosin äitiäni lapsena.
Halusin näyttää, että hän on väärässä mutta samalla tehdä hänet iloiseksi.
Tuntui siltä, etten ikinä ollut riittävä.
Se oli rankkaa,
koska vanhemmiltaan toivoo vain rakkautta.
Yritin vain suojella häntä.
Halusin, että hän on turvassa.
Tein parhaani, mutten tiedä, riittikö se.
- Chris Lopez. - Hyvä, Chris!
Kun vartuin ja lähdin yliopistoon,
minusta tuli aikuinen ja hän oli yhä lapsi.
Muistan, että kävimme vaikean puhelun opiskeluaikoina.
Hän soitti itkuisena, koska olin lähtenyt.
Hän kysyi, miksi jätin hänet.
Hän sanoi: "Miksi lähdit?"
Tuntui, että olin vastuussa hänestä.
En ikinä unohda hänen itkuista ääntään, kun hän sanoi sen.
- Pysy siinä. - Käännä hänet!
Pidin painista. Se oli minulle pakopaikka.
11.1.1998
Laiton kaikki voimani painiin -
ja siinä pärjäämiseen.
Tatiana Suarez.
Se auttoi pärjäämään kivun kanssa.
Elämänsä aikana ihmiset löytävät jotain,
joka auttaa selviämään.
Minulle se oli paini.
Siitä se kaikki alkoi.
Moni kokee, että paini urheilulajina -
valmistaa elämään.
Se valmistaa iloon ja suruun, voittoihin ja tappioihin.
Kyse on siitä, miten ne kohtaa ja miten niitä käsittelee.
Lukiossa minulla oli vaikeita mielenterveyden ongelmia.
Olin ahdistunut ja masentunut.
En ymmärtänyt asian vakavuutta ennen kuin covid saapui.
Yksinäisyyden tunteita.
Kaikilla on erilainen tarina,
mutta paini auttoi minua.
Se oli syy nousta sängystä.
Pääsin painin avulla kuopasta, jonka olin luonut itselleni -
ja joka oli luotu minulle. Sen avulla pääsin eteenpäin.
Jos voisin sanoa jotain nuorelle itselleni, sanoisin:
"Suuruus on kohtalosi.
Vaikka sinulla tulee olemaan vaikeaa, löydät aina keinon."
Kun edustin Yhdysvaltoja,
minun piti muuttaa olympiajoukkueen harjoituskeskukseen.
OLYMPIAJOUKKUEEN HARJOITUSKESKUS
Tein sen mielelläni.
Minulla ja äidilläni ei ollut oikeaa suhdetta.
Hädin tuskin puhuimme.
En mennyt kotiin kiitospäiväksi tai jouluksi.
Nautin keskuksessa asumisesta,
koska siellä vain syödään, nukutaan ja painitaan.
Ja sitä minä olen.
MM-kisojen toinen kierros.
Aloin painia kansainvälisesti ja pärjäsin hyvin.
Voitin MM-pronssia 17-vuotiaana.
Silloin ajattelin, että minusta tulee olympiamestari.
Minun piti vain kypsyä urheilijana, ja sitten se olisi ajan kysymys.
Olimme Ranskan avoimissa. Huomasin, että niskani oli kipeä.
Kasvoni ja käteni kihelmöivät.
Lämmittelyn aikana mietin:
"Kuinka selviän tästä turnauksesta?"
Mutta lopulta rökitin vastustajani.
Olin ylpeä, koska olin onnistunut muuttamaan henkisen tilani -
negatiivisesta positiiviseen parissa minuutissa.
Ja lopulta voitin Ranskan avoimet.
Sitten lensimme kotiin.
Huomasimme, että hän nyki jatkuvasti -
ja kohotti olkapäitään tällä tavoin.
Sanoin: "Tuota pitää käydä näyttämässä.
Jokin on vialla."
Yritin harjoituksissa heittoa, mutten voinut liikkua.
En tiennyt, kauan sitä kesti.
Se saattoi kestää pari sekuntia.
Muistan vain, että se tuntui ikuisuudelta.
Hänen niskansa meni lukkoon, ja hän kiljaisi.
Hän pelästyi perin pohjin. Eihän kukaan halua halvautua.
Ambulanssi soitettiin, ja luulin, että he sanovat:
"Kaikki hyvin.
Teemme pari juttua, ja sitten pääset taas painimaan."
Mutta selkärankani oli mennyt kieroon.
Niskavammat ovat ottelijalle lamaannuttavia.
Alitajunnan tasolla on ihan: "Voi luoja.
PROFESSORI
Onko tämä tässä?
Joudunko tämän johdosta rullatuoliin lopuksi ikääni?"
He sanoivat: "Sinun ei pitäisi painia enää.
Se voi johtaa halvaantumiseen."
Hän palasi sen jälkeen kotiin eikä ikinä paininut sen jälkeen.
Mutta se niskavamma pelastikin hänen henkensä.
Kävin asiantuntijalla, ja diagnoosin takia minut kuvattiin,
ja kilpirauhasestani löytyi massa.
Siitä otettiin solunäyte, ja selvisi, että se on syöpäinen.
Kuullessaan sanan "syöpä" alkaa pelätä.
Olin murtunut.
Olin huolissani.
Hän ei puhunut siitä paljoa,
mutta hänen käytöksestään -
ja olemuksestaan näki, että se oli hänelle vaikeaa.
Hän ikään kuin -
piiloutui pimeään.
Kuin valot olisi sammutettu.
En halunnut aiheuttaa huolta, joten käsittelin sen itse.
Olin ehdottomasti masentunut.
Oloni oli avuton ja yksinäinen.
Välillä harkitsin itsemurhaa.
Se oli vaikeaa,
koska vastassani oli tauti, joka voisi tappaa minut.
Toisaalta en halunnut olla siellä,
koska en voinut painia.
Lopulta kilpirauhaseni poistettiin,
mutta se levisi imusolmukkeisiin ja kohti keuhkojani.
Myös imusolmukkeita piti poistaa.
Kilpirauhasen tärkein tehtävä on säädellä aineenvaihduntaa.
Tämä asia määrittää energiatasot,
milloin palautua ja rentoutua,
kuinka paljon kaloreita on palanut.
Tavalliselle ihmiselle -
on erittäin vaikea selvitä päivääkään ilman kilpirauhasta.
Puhumattakaan ammattiottelijasta.
Niskavamman ja syövän jälkeen minun oli palattava Kaliforniaan.
Olin henkisesti täysin sekaisin.
Totta puhuen painin lopettaminen oli vaikeampaa kuin tieto syövästä.
Se oli vaikeaa, koska minulla ei enää ollut -
tavallista pakokeinoani.
Olin masentunut ja koin ajanjakson,
jona en tiennyt, mitä tehdä,
enkä tiennyt, kuka olen.
Mutta jos jotain opin painista,
niin on vain jaksettava, vaikka olisi vaikeaa.
Muutuin paremmaksi sinä aikana.
Määritin itseni pitkälti painin kautta,
ja minun oli pakko selvittää, kuka olen -
painin ulkopuolella.
Se oli lahja. Vaikka silloin oli vaikeaa,
voitin syövän, ja se parantui.
Samalla tiesin, että janosin lisää.
"Aion jotenkin otella vielä."
Hän ei ole tavallinen ihminen.
Ei heissä mitään vikaa ole, mutta hän ei ole sellainen.
Hän on kilpailija ja taistelija. Hän elää kilpailemisesta.
Hän ei muusta välitä.
Yritin olla hänen tukenaan aina.
Halusin hänen tietävän:
"Olen aina tukenasi.
Ihan sama vaikka olisit lemmikkikaupassa töissä,
rakastan sinua silti." Mutta tiesin, ettei hän halunnut sitä.
Pohdin, mikä olisi sellainen asia,
joka ei olisi niin rankka niskalleni.
Hän aloitti jiu-jitsun, ja kysyin: "Onko se fiksua?
Miten se eroaa painista?"
Hän vastasi: "Se ei ole yhtä rankkaa niskalle."
Vaikka koen pelkoa halvautumisesta,
tarve olla paras -
on sitä pelkoa vahvempi.
...otetaan pari askelta, kun hän on hyvässä paikassa.
Tapasin hänet ensimmäisen kerran, kun hän tuli salille.
Hän harjoitteli pelkkää jiu-jitsua.
Katselin häntä matossa...
TATIANAN VALMENTAJA
...ja se näytti luonnolliselta. Hän löysi oikeat paikat,
kuinka asettaa painonsa ja milloin painostaa.
Hän katseli minua ja kysyi: "Oletko tehnyt tätä ennen?"
Vastasin: "En. Olen vain paininut."
Ja hän sanoi: "Sen huomaa."
Hän päihitti monta miestä salilla, ja minulle selvisi -
paria päivää myöhemmin, minkä tasoin painija hän oli.
Jiu-jitsu oli MMA-salilla, joten olin MMA:n ympäröimä.
Näin lyöntejä ja kaikkea.
Miksen kokeilisi sitäkin.
MMA tulee sanoista "mixed martial arts"...
MMA-JOURNALISTI
...jossa on jiu-jitsun elementtejä,
nyrkkeilyä, painia ja kaikkia kamppailulajeja.
Ne yhdistetään yhdeksi lajiksi,
ja katsotaan, kuka on kaikista paras.
Tatiana Suarezin peruslaji on paini.
Moni huippupainija on niittänyt menestystä MMA:ssa,
ja olen pitkään ollut sitä mieltä, että paini on paras peruslaji -
ja perusta vapaaottelijalle.
Hän jätti välittömästi jälkensä.
Salilla käy lähinnä miehiä,
ja moni heistä kysyi jälkeenpäin,
että kuka tämä tyttö oli.
Tati alkoi harjoitella salilla vuonna 2012 ja otella MMA:ssa -
vuonna 2014.
TATIANAN AMMATILAISDEBYYTTI, 2014
Hyvä, Tatiana. Iske polvella.
Tatiana Suarez.
Heti kun pystyi, hän palasi kutsumuksensa pariin -
eli kilpailemaan.
Kun hän aloitti sen,
tiesin, että muilla naisilla tulisi olemaan tekemistä,
koska hän on kova pala.
Hyvä!
Olin otellut häkissä vasta puoli vuotta.
Kuulin ohjelmasta The Ultimate Fighter.
Halusin päästä mukaan.
32 ottelijaa ja yksi yhteinen tavoite.
Selvitä kovasta kilpailusta MMA:ssa.
Ohjelmassa 16 ottelijaa asuu samassa talossa.
Se oli turnaus.
Yritimme löytää...
TOIMITUSJOHTAJA, UFC
...painoluokkien parhaat.
Päävalmentajina oli kaksi maailman parasta ottelijaa.
Ultimate Fighter -valmentajana minun piti valita joukkue.
Minun piti valita ottelijat talliini.
ENTINEN UFC-OTTELIJA
Olen kilpailullinen.
Voittaja saisi rahakkaan sopimuksen UFC:hen.
Käy päälle! Hyvä!
Silloin olin otellut vain kolmesti,
joten Ultimate Fighter oli mahdollisuus -
saada kokemusta otteluista ja häkistä.
En epäillyt voittoani hetkeäkään.
Aioin voittaa.
Testeissä painitaan vain matossa -
pari minuuttia.
UFC 25 VUOTTA
Sitten piti iskeä. Pieksin vastustajani.
Parin viikon päästä sain puhelun.
He sanoivat: "Sinut on valittu."
Työskentelin lemmikkikaupassa -
osa-aikaisena, kun harjoittelin vapaaottelua.
Sitten sanoin pomolleni: "Otan loparit."
Hän meni hämilleen, ja sanoin: "Pääsin TUF- ohjelmaan."
Sitten hän oli ihan:
"Selvä, nähdään parin kuukauden päästä."
Olin ihan:
"En aio palata." Sitten lopetin.
KAUSI 23
Kun näin Tatianan, sanoin:
"Hänessä on jotain erityistä."
Kun näin hänen ottelevan, olin ihan:
"Hitto soikoon. Tuo tyttö on jotain."
Valitkaa ottelija.
Tatiana.
Tatiana oli keskittynyt. Hän tiesi, mitä halusi.
Pidin siitä hänessä. Sisua ei voi opettaa,
ja Tatiana on siitä täydellinen esimerkki.
Hänen koettelemuksensa ovat koulineet hänet.
Tatiana ei tullut tänne -
olemaan uhri, vaan paiskimaan hommia.
Hän tulee ja voittaa.
Pääsin The Ultimate Fighterin finaaliin.
Korsisarjan finaalissa nähdään Tatiana ja Amanda.
Heillä oli promokuvaukset, ja kun odottelin takana,
kuulin, kun vastustajani sanoi:
"Tatiana ei ole tottunut -
olemaan naula, joten minä olen vasara ja taivutan hänet." Olin rauhallinen.
Kun kuulin hänen sanovan sen,
hermostuin kunnolla.
TUF, KAUDEN 2016 FINAALI
Minä en taivu.
En ollut edes hermostunut, koska olin niin vihainen,
että joku luuli rikkovansa minut.
Tässä on voittamaton Tatiana Suarez.
Hän on paininut koko ikänsä, osaa ketjuttaa liikkeensä -
ja viedä mattoon monipuolisesti.
Mutta myös hänen lukkonsa ovat monipuolisia.
Vein hänet mattoon ja aloin takomaan.
Yhtäkkiä olin käsilukossa.
Cooper yrittää käsilukkoa.
Mietin: "Minähän en luovuta. Hän saa murtaa käteni.
Hakkaan hänet yhdelläkin kädellä, ja voitan koko kilpailun."
En välittänyt.
Suarez puolustaa hyvin.
Sain käteni vapaaksi.
Hyvä vasaralyönti Suarezilta.
Hän yrittää D'Arcea. Siirtymä japanilaiseen niskalukkoon.
Hänen pitää saada oikea jalka ympäri.
D'Arce onnistui, ja otteeni oli niin tiukka, että hän taputti,
mutta tuomari ei nähnyt sitä.
Sanoin tuomarille: "Hän taputtaa."
Sitten hänen jalkansa potkivat tyhjää,
koska hän luuli tukehtuvansa.
Hän panikoi, ja tuomari käski lopettamaan.
Tatiana Suarez on The Ultimate Fighter.
Tatiana Suarez esiintyi The Ultimate Fighterissa upeasti.
Se oli kuin vahvistus.
Viimein maailma näkee sen, minkä minä näin ja tiesin.
The Ultimate Fighterin kauden 23 korsisarjan voittaja,
Tatiana Suarez!
Voittoni valoi muihin paljon uskoa.
He olivat nähneet, mistä kaikesta olin selvinnyt.
Perheeni, Northview, kaikki.
He näkivät, kun menetin jotain, mutta sitten -
saavutin jotain parempaa.
Olen käynyt helvetissä ja selvinnyt syövästä.
Tulen paikasta, jossa sanotaan: "Me emme murru, me murramme muita."
Enkä murru koskaan.
En lopeta ennen kuin olen huipulla.
Kun hän sanoi: "Tulen paikasta...
Mistä tulen, emme murru."
Ikään kuin ympyrä sulkeutuu.
Kun opettaa jotakuta, ja saa hänet uskomaan itseensä,
olo on ylpeä.
Näin äitini takatiloissa itkemässä.
Hän sanoi: "Olen ylpeä sinusta."
Muistan, että halasin häntä ja ymmärsin,
etten olisi täällä ilman hänen uhraustaan puolestani.
VAPAAOTTELU
MUUTOS IHMINEN KERRALLAAN!
Hei!
Maria, haluatko tehdä harjoituksen?
- Kyllä. - Selvä.
Aina kun ottelen, minun on oltava tietoinen -
oman kestävyyteni tasosta.
Teen sen harjoituksissa joka päivä,
jotta olen kehässä itsevarma.
Nautin rajojeni koettelemisesta.
Melkein nautin muiden murtamisesta harjoituksissa.
Hänen paininsa ei ole hyvää eikä mahtavaa vaan huipputasoa.
Se erottaa hänet kaikista muista...
VAPAAOTTELIJA
...ja hän osaa lyödä.
Tatiana on ärhäkkä painija, joka lyö painetta.
Hänen kätensä ja iskunsa...
VAPAAOTTELIJA
- ...näyttävät hyvältä. - Olen seitsemän kiloa painavampi.
Olen paininut koko ikäni, ja minun on annettava kaikkeni,
jottei hän vie minua mattoon -
tai kurista minua.
Iskekää! Antakaa palaa hiukan.
Otelkaa hiukan.
Otelkaa puolella teholla.
Olen innoissani, että pääsen taas ottelemaan kehään.
Nautin kilpailemisesta ja sen väkivaltaisuudesta.
Se on väkivaltainen taiteenlaji.
Voin tehdä sen häkin seinää vasten.
VAPAAOTTELIJA
Entä keskellä kehää?
Keskellä pitää päästä lähelle -
ja tarttuessa suojattava itseään.
Sitten vain tartun kiinni.
- Tartut ja toivot parasta. - Kyllä.
Pääsemmeköhän painimaan tämän jälkeen?
Painin kaikki erät, joten en edes tiedä.
Yritin tarttua jalkaasi ja seistä itse yhdellä jalalla.
Niin.
Ja ajattelin, että jos pärjään Tatianalle pärjään sille tytölle.
Muiden naisten tukeminen on suuri osa elämääni.
Haluan, että he kokevat pärjäävänsä miehisessä lajissa.
Minulle se on osa perintöäni.
Yksi haaste painissa on se,
ettei minusta tuntunut naiselta.
Olin ihan: "Vau, painin näiden miesten kanssa.
Minua myös epäiltiin, koska olen tyttö ja olin ihan:
"Taidan olla niitä harvoja, jotka haluavat tätä."
Mutta tuntuu, että olen erityinen.
Moni alkaa kauhistella, kun he kuulevat:
"Hän on painijatyttö. Hänelle ei kannata ryppyillä."
Näytämme häijymmältä kuin muut,
joten se erottaa meidät heistä.
En ikinä halunnut erottua,
mutta painin avulla olen päässyt kuorestani.
Tuntuu, että voin ilmaista itseäni, käyttää meikkiä ja laittaa hiukset.
Voin näyttää hyvältä, koska minulla on itseluottamusta.
En yhdistä ottelemista miehisyyteen.
Tykkään olla vahva nainen.
Minusta vahvuus on naisellista.
Minusta tuntuu, että edustan naisia,
yhteisöäni ja latinoja.
Sen lisäksi, että yritän olla hyvä ottelija, yritän myös olla -
hyvä ihminen.
Tällainen matka kehittää ihmistä,
jos vaikeuksista ottaa opikseen.
11.11.2017
The Ultimate Fighterin jälkeen ottelin Viviane Pereiraa vastaan.
Voitin yksimielisellä päätöksellä.
Sitten vastaani tuli Alexa Grasso, jonka voitin kuristuksella.
19.5.2018
Tatiana Suarez teki vakuuttavaa jälkeä.
Sitten vastaani tuli...
8.9.2018
...Carla Esparza, jonka tyrmäsin kolmannessa erässä.
- Tatiana Suarez! - Pyhä jysäys!
Voitettuani Carlan moni alkoi kutsua minua -
"mestariksi".
Omassa mielessäni mestaruus oli ajan kysymys.
Sitten minua pyydettiin ottelemaan Nina Ansaroffia vastaan -
ykköshaastajan paikasta.
8.6.2019
Sieltä hän tulee. Tämän hetken seuratuin nainen.
Korsisarjan kakkoshaastaja, voittamaton Tatiana Suarez.
Pari viikkoa aikaisemmin loukkasin niskani harjoituksissa.
En tiennyt vamman vakavuutta, mutta ottelin silti.
Suarez on sinisissä, Nina Ansaroff harmaissa.
Heti ottelun alussa -
tunsin kipua kädessäni.
- Ja hän on matossa. - Tässä lajissa on monta tasoa.
Uskon, että henkinen puoli oli keskeisimpiä asioita,
joka ottelun aikana piti ylittää,
jotten lamaannu pelosta tai mitään sellaista.
Häkissä ei voi miettiä lamaantumista.
Voittaja yksimielisellä päätöksellä,
Tatiana Suarez.
Vuoden 2019 ottelun jälkeen olimme kaikki varmoja,
että hän on takuulla mestari vuonna 2020.
Olen odottanut sitä pitkään,
ja haluan vain pukea mestaruusvyön.
Ottelun jälkeen se tuntui pahemmalta...
- Tatiana Suarez! - ...mutta ymmärsin,
että minun on luultavasti pidettävä pitkä tauko.
Ryhdyin yhteistyöhön Andy Galpinin kanssa, ja teimme suunnitelman -
niskavammani hoitamisesta, sillä tiesin, etten voisi...
En olisi kyennyt siihen yksin.
Arvioimme, että siinä menisi puolisen vuotta.
Siitä on nyt neljä vuotta.
Niskavamma oli vaikea, ja se on vieläkin haaste,
koska se vaikutti kaikkeen.
Tatiana piti tehdä asioita,
joita moni urheilija ei olisi kestänyt.
Kuvitelkaa venyttävänne niskaanne 3,5 tuntia -
päivässä joka päivä ja monta kertaa päivässä.
Se pyörii mielessä. Toisinaan mietin:
"Entä jos se ei paranekaan?" Selvisin päivistä yksi kerrallaan.
En halunnut elää loppuelämääni jossitellen.
Haluan voida sanoa, että ainakin yritin.
Ehkä se ei riittänyt, mutta ainakin yritin.
Siinä meni 1,5-2 vuotta mutta lopulta onnistuimme.
Kävimme harjoitusleirillä, ja kaikki meni loistavasti.
Sanoin: "Selvisit leiristä,
järjestetään sinulle ottelu."
Ottelu oli sovittu.
Leiri sujui hyvin.
Halusin painia, joten sparrasin erään miehen kanssa.
Vein hänet mattoon.
Se taisi ärsyttää häntä.
Sitten hän hyökkäsi ja työnsi minut seinään vastaan.
Häkissä on enemmän tilaa,
koska se antaa periksi. Kun on joustamaton seinä,
se on eri asia.
Hän sitoi jalkani yhteen -
ja yritti vääntää minua maahan.
Silloin kuulin kovan pamauksen.
Se kuulosti pesäpallomailan lyönniltä.
Polveni osoitti ihan väärään suuntaan.
Polviniveleni oli mennyt sijoiltaan.
Minä kiljuin, ja minua rauhoiteltiin.
Polveni osoitti väärään suuntaan, ja kun venytin reisilihastani,
polvi luiskahti paikoilleen.
Se oli todella vaikeaa,
koska olin juuri toipunut vaikeasta vammasta.
Olin tehnyt kovasti töitä henkisesti ja fyysisesti.
Se oli todella vaikeaa.
En ollut aikaisemmin miettinyt luovuttamista,
mutta siinä vaiheessa minusta tuntui siltä.
Loukkaannuttuani -
kävin magneettikuvauksissa,
ja minulle sanottiin:
"Tämä on yksi vaikeimmista vammoista, joita olen nähnyt.
Kuin olisit ollut moottoripyöräonnettomuudessa."
Hän ei loukannut polveaan, vaan se melkein repeytyi irti.
Hänelle oli vaikeaa olla neljä kuukautta sivussa -
nyrjäytettyään polvensa.
Tämä oli eri asia.
Se oli vaikein hetkeni.
Kipu teki jokaisesta päivästä vaikean.
Kivulla tarkoitan lähinnä henkistä kipua.
Lojuin sängyssä viikon ja itkin.
Sitten päätin, että on aika tehdä jotain.
UFC:N SUORITUSKYKYKESKUS
Hän on onnekseen UFC:ssä.
Hän voi hyödyntää UFC:n Suorituskykykeskusta,
mistä on valtavasti apua -
tämän polvivamman hoitamisessa.
Hän sai hetkessä puhelinyhteyden -
maailman parhaisiin fysioterapeutteihin.
Hän puhui puhelimessa kirurgien kanssa.
Nämä kirurgit eivät ottaneet enää asiakkaita.
Tänne...
Kun urheilija loukkaa nivelensä niin pahasti,
aletaan harkita leikkausta.
Mutta kuntoutuminen kestää pitkään.
Hyvä.
Tapasin Tatianan, kun työskentelin olympiajoukkueessa.
Olen tehnyt hänen kanssaan töitä vuodesta 2011.
Olen nähnyt hänet huipulla ja pohjalla...
FYSIOTERAPEUTTI, UFC
...tunnen hänen vammansa. Tiedän myös,
mikä niihin tehoaa.
Koska Tatiana on niin keskittynyt ja mieleltään vahva,
mikään vamma ei voi lannistaa häntä.
Hänen tavoitteensa ja unelmansa -
on olla huipulla.
Kuulostaa hyvältä.
Minut leikattiin täällä Las Vegasissa.
Aloitin fysioterapian pari päivää sen jälkeen.
Paluu ei ala,
kun on jo terve.
Se alkaa,
kun on yhä loukkaantuneena ja odottaa leikkausta -
ja ennen leikkausta. Niin asian näin.
Paluuni alkoi siitä hetkestä, kun päätin, että ottelen vielä.
Tatiana Suarez on yksi sitkeimpiä tapaamiani ihmisiä.
Olen itsekin kokenut jalkavamman,
ja jos hän selviytyy siitä, niin selviydyn minäkin.
Se on innostavaa.
Kun Tatiana selvisi sinnikkäästi -
samoista asioista kuin minun piti, se auttoi.
On inspiroivaa,
kuinka hän selättää vaikeudet.
Yritän painiessani olla kuin hän.
Yritän muistaa asenteen,
joka hänellä on: "Sinähän et minua selätä."
Kun mielenterveyteni oli heikko,
treenasin paljon Tatianan kanssa.
Hän näytti esimerkkiä. "Jos hän tekee sen, teen minäkin."
Sain hänestä motivaatiota.
En osaa sanoa, seuraanko hänen jalanjälkiään -
tai esimerkkiään.
Se on todella vaikeaa.
Mutta luulen, että jokainen meistä -
pyrkii siihen.
Kun tätä lajia ja näitä urheilijoita tarkastelee,
he ovat sellaisia ihmisiä, jollaisia muut haluavat olla.
Nämä naiset näyttävät tytöille, mikä on mahdollista.
Kun pohditaan seuraavaa 15-20 vuotta,
joina nuoret tytöt näkevät, mitä nämä naiset tekevät,
saamme nähdä aivan uudenlaisen naistyypin.
Kunhan pienet tytöt näkevät, mikä on mahdollista.
Hän ei ole otellut kesäkuun 2019 jälkeen.
On surkeaa, ettei voi otella 3,5 vuoteen parhaina vuosinaan -
ja olla niin hyvä kuin hän on. Hän olisi luultavasti mestari.
Kuka tietää, mitä se olisi tarkoittanut hänelle, perheelleen -
ja pankkitililleen. Se on kova paikka.
Kun kamppailulajissa pitää kolmen vuoden tauon,
paluu on todella vaikea.
Nyt hänen on päästävä iskuun kolmen vuoden jälkeen.
Hän mursi niskansa, sairastui kilpirauhassyöpään -
ja sitten tuhosi polvensa.
Missä vaiheessa hän sanoo:
"Ehkä on kokeiltava jotain muuta"?
Mutta hän on tehnyt töitä koko ikänsä päästäkseen tänne.
Elämä on kohdellut häntä kaltoin,
ja hän on selvittänyt haasteet.
Melkein näytit hänelle.
Tiedän.
Ei halunnut luovuttaa.
- Ei. - Hän katsoi tänne,
kun kuristit häntä. Häntä taisi nolottaa.
TATIANAN ASUNTO LAS VEGAS, NEVADA
Tekstaan tänään Mick Maynardille, UFC:n ottelujärjestäjälle.
Haluan otella.
Olen henkisesti valmis.
Olen harjoitellut jonkin aikaa.
Oloni on vahva. Nyt on vain saatava vastustaja -
ja päivämäärä.
HEI, MICK. OLEN VALMIS OTTELEMAAN.
Tässä vaiheessa kuka tahansa kelpaa vastustajaksi.
En välitä, kuka sieltä tulee. Hän vastasi.
Hän sanoi:
"Järjestyy! Hyviä uutisia. 52 kiloako?"
52 ei käy tällä kertaa. Tästä tulee 57.
Tämä tyttö on iskussa.
Treenaisin -
joka tapauksessa, mutta on hienoa, että hän järjestää -
minulle ottelun ja että viimein pääsen ottelemaan -
ja kilpailemaan, sillä siitä nautin eniten.
ONNISTUU
Edellisestä ottelusta on pitkä aika,
ja olen iloinen,
että pääsen viimein näyttämään, mihin pystyn.
Toivottavasti se alkaa tästä. Olen innoissani.
Täällä puhuu James Lynch.
Teen reaktiovideon -
Tatiana Suarezin tulevasta ottelusta -
pitkän tauon jälkeen.
Hän saa vastaansa Montana De La Rosan.
Montana on kova. Hän painaa päälle ja lyö kovia, painavia iskuja.
Hänellä on painitaustaa, joten hän valmistautuu -
puolustamaan maahanvientejä.
- Seis! - ...leuan alla. Hän taputtaa!
Hän on ensiluokkainen.
Yksi etu, joka Montanalla on Tatianaan verrattuna,
on otteleminen painavammassa painoluokassa.
Hienoa, että Tatiana Suarez on palannut. Siitä on jo aikaa.
Terveenä hän voi tehdä tuhoa -
divisioonassaan vuonna 2023. Odotan innolla.
Haluan kuulla mietteenne...
Jännittää totta puhuen. Pitää vain läpäistä tarkastus,
jotta saan otella.
RÖNTGENHUONE
Kuvataanko minut?
Menen tähän, joten...
Sitoisitko hiuksesi nutturalle?
Minä päivänä ottelet?
- 25. päivä. - Olet leirillä -
- kuusi viikkoa, vai? - Kyllä.
Selvä. Nyt kun ottelusi lähestyy, tunnetko kipua...
UFC:N LÄÄKÄRI
- ...niskassasi? - En.
Onko oireita, jotka vaikuttavat käsiin tai jalkoihin?
Oletko kamppaillut ja nyrkkeillyt?
- Kyllä. - Ja paininut?
- Kyllä. - Selvä.
- Ja onko kaikki sujunut hyvin? - On.
Vilkaisen ja tunnustelen niskaasi.
Sinun pitää liikuttaa päätäsi ympäri.
- Tarkastan refleksit ja tuntemukset. - Selvä.
Entä jos kosketan niskaasi keskeltä?
Vie leukasi oikealle kääntämättä kehoasi.
- Onko ongelmaa? - Ei.
Vasemmalle.
Kallista seuraavaksi. Onko ongelmia?
Kallista. Onko ongelmia?
- Ei. - Selvä.
Otimme röntgenkuvan niskastasi, kun taivutit eteenpäin,
ja tärkeää on, että selkärankasi pysyy suorassa.
Selvä.
Luut pysyivät linjassa. Ne vain liikkuvat yhdessä.
- Selvä. - Sinulla on luun liikakasvua.
Mitä se tarkoittaa?
Se tarkoittaa, että niskassasi on paljon -
- kulumaa. - Selvä.
Olet kuormittanut sitä harjoittelemalla 6-8 viikkoa,
mutta se ei oirehdi.
LUU- JA NIVELLÄÄKÄRIT
Kliinisen taustasi -
ja tarkastukseni perusteella -
- saat luvan otella. - Selvä.
Se on päätelmämme tällä hetkellä.
Minulla on Skype-haastattelu klo 14.
Sitten saan kokeilla otteluasuani.
Pidän todella Fight Weekistä.
Allekirjoitan mielelläni julisteita.
- Minne allekirjoitan? - Ei kasvoihin.
Selvä.
Autat minua pääsemään paikkoihin.
- Jep. - Minulla on tapaaminen nyt.
Olemme iloisia, että palaat kehään.
On hienoa palata. Otteleminen on minulle tärkeää.
VARUSTEHUONE
Minulla on iso käsi.
On mahtavaa tietää,
että pääsen kehään jonkun kanssa.
Eri iskusarjoja. Juuri noin.
No niin.
ENNAKKOHAASTATTELU
- Täällä ollaan. - Tervetuloa takaisin.
Tiedän, että olen maailman paras. Haluan todistaa sen,
mutten vammoiltani kyennyt.
VALOKUVAUS
- Mitä teemme? - Perusjuttuja.
- Selvä. Kiitos. - Kuvat otteluasussa.
- Entä nyt? - Sitten menemme isolle lavalle.
Olen henkisesti valmis kaikkeen. Paini opetti sen.
Olen paininut kolmevuotiaasta.
URHEILULÄÄKETIEDE
Mentäisiinkö toiseen huoneeseen, niin ehdin haastatteluun?
Lähetykseen liittyy Tatiana Suarez.
Olet loukkaantunut lukuisia kertoja.
Mitä ajattelit, kun vastaava tapahtui -
- jälleen? - Se oli vaikeaa,
mutta en antanut sen estää intohimoani.
Kiitos haastattelusta, Tatiana.
Kiitos, että sain tulla.
Anteeksi, että myöhästyin.
Hyvä olo. Olen innoissani.
Henkisesti oloni on hyvä, ja toisinaan suurin este -
on olla henkisesti valmistautunut -
jonkun kohtaamiseen.
Hypin giljotiineja varten...
Kun alan tekemään sitä, en tiedä.
Olen varmasti valmis, kun alan tekemään niin.
Haluatko säästellä?
Otteluviikolla on kaksi ottelua.
Ensin on punnitus ja sitten varsinainen ottelu.
Joillekin urheilijoille punnitus on raastavampaa -
kuin ottelu.
Aion saada 58 kiloa.
Tätä osaa ottelusta ei odoteta innolla.
Kukaan ei halua päästä hikoilemaan -
ja pukeutumaan muoviin. Tämä on kehon kuumentamista -
ja nesteen poistamista siitä.
Hiki virtaa.
- Tiedän. - Sen pitää virrata.
Tee, mitä tarvitsee, mutta älä rehki.
Varjonyrkkeile 30 sekuntia ja kävele.
Se riittää.
Kävele.
Nouse 5-10 minuutiksi, ja sitten punnitsemme sinut.
- Enkö saa painia? - Haluatko sitä?
Haluan.
Haluan tarkistaa, että pääsenkö tästä vapaaksi?
Haluatko kokeilla?
45 minuuttiako?
Melkein. 43-44 minuuttia.
Selvä.
44 minuuttia. Voimme riisua pari kerrosta.
Ei tarvitse.
Hyvä.
Unohdin, kuinka ikävää tämä on.
Seuraavaksi vaa'alle Tatiana Suarez.
Viisikymmentäseitsemän.
Tatiana Suarezin paino on virallisesti 57 kiloa.
Monella punnituksen jälkeen -
on tapana syödä paljon. Minulla ei.
Haluan pysyä nälkäisenä,
koska se pitää minut raivokkaampana ottelussa.
Seuraavaksi naisten kärpässarjassa -
Montana De La Rosa vastaan Tatiana Suarez.
Tatiana, on kunnia saada sinut takaisin.
Kuinka pidit motivaatiosi yllä,
etkä murtunut harteillasi olevan taakan alla?
Äitini kasvatti minusta vahvan,
ja kun asiat eivät suju,
on pakko ryhdistäytyä ja selvittää ongelmat.
- Purkissa. - Hyvä luoja, anna hali.
Meillä oli sinua ikävä!
Olet kova muija.
- Nähdään myöhemmin. - Nähdään.
- Hei. - Hei, äiti.
Hei, kulta.
Kuinka matka sujui?
Satoi vettä ja lunta.
Se tie 15 on toisinaan ihan sumussa.
Kerran kun ajoin sitä,
en nähnyt mitään eteeni.
Menikö painonpudotus helposti?
Enhän näyttänyt väsyneeltä punnituksessa?
- Katsoitko punnituksen? - En.
Viisikymmentäseitsemän.
- Jee! - Virallisesti 57 kiloa...
Suhde äitiini on nykyään hyvä.
Minun on helpompi ymmärtää monia asioita -
ja syitä sille, miksi hän teki niin.
Lapsena ei tiedä, kuinka rankkaa elämä on.
Rakastan häntä, koska tiedän, että hän halusi minulle parasta.
Hän teki suuria uhrauksia ja koki tuskaa tehdessään niin.
Hän oli todennäköisesti yksinäinen niin tehdessään.
Olen kiitollinen siitä.
Sain lapset nuorena, ja halusin, että he menestyvät,
koska halusin todistaa, että myös omat lapseni voivat menestyä.
Mutta minulla ei ollut tarvittavia taitoja vanhempana.
Nuorena kuuntelee tuttujen ihmisten neuvoja.
Luulen, että hän oli kova minua kohtaan,
jotten tekisi samoja virheitä kuin hän -
ja jotta saisin paremman elämän..
Muistan, kun hän kolusi autoaan -
löytääkseen kolikoita bensaan,
jotta pääsen treeneihin.
Niin kovasti hän yritti järjestää minulle -
paremman elämän.
Minua hermostuttaa aina ennen ottelua.
Olen aina hermona.
En siksi, ettenkö uskoisi hänen voittoonsa.
Se on vain äitijuttuja. Pienetkin vammat,
haava silmäkulmassa... Kannan niistä huolta.
Hän on tyttäreni, ja hermostun, kun en voi suojella häntä.
Puolustan aina itseäni.
Vai mitä?
Lapseni ovat siinä hyviä.
Kyllä.
Annoin äidilleni anteeksi.
Tiedän, kuinka hän rakastaa minua. Tiedän, näen ja tunnen sen.
Tiedän, että hän tekisi kaiken toisin, jos voisi.
Hän teki hyvää työtä -
resursseillaan.
Kun kohtaa toisen ottelijan,
joka on harjoitellut 6-8 viikkoa -
ja opiskellut sinua,
se on luultavasti intensiivisin urheilulaji, vai mitä?
Se eroaa muista lajeista.
Siinä ollaan yksin. Se ei ole joukkuelaji.
Voi tulla tyrmätyksi.
Ajatukset käyvät villinä.
- Haluatko rukoilla kanssamme? - Ehdottomasti.
Selvä. Taivaan Isä,
haluan kiittää sinua kaikesta elämässämme -
ja siitä, että olet tänään Tatianan tukena.
Auta häntä käyttämään lahjojaan,
muistamaan, mistä hän tulee ja kuinka pitkälle hän on päässyt.
Anna hänelle voimaa otella hänen mieleensä ja sydämeensä.
Rukoilen poikasi nimeen. Aamen.
- Aamen. - Aamen.
- Kiitos. - Kiitos.
Mukana on paljon tunteita ja haavoittuvaisuutta.
Koska Tatiana pystyy hallitsemaan niitä,
hän on yksi MMA:n parhaita mieliä.
Hänen polvi- ja niskavammansa -
hän on selättänyt ja pysynyt lujana.
Vaikka hän on vahva, nämä tunteet voivat -
olla liikaa, joten on tärkeää,
että hän pysyy vahvana, minkä hän tekeekin.
Tiedän, että parin tunnin päästä hän tekee hyvää työtä.
Nämä asiat vaativat itsekuria.
Ja itseään on muistutettava siitä jatkuvasti.
"Kuinka paljon haluan tätä? Mitä se minulta vaatii?"
Näen samaa unta, jossa kuvittelen itseni -
palkintokorokkeen huipulle.
Toivon kovasti, että se toteutuu.
Teen kaiken, minkä voin, jotta se tapahtuu.
Otan mieluummin tappion, jossa olen ottanut riskejä -
kuin turvallisen voiton.
Se tuntuu seuraavalta askeleelta kohti tavoitettani.
Löydän sen itsestäni ennen kuin astun matolle.
Minusta tuntuu voittamattomalta.
Ajattelen vain vastustajani pakottamista luovutukseen.
MURTUMATON
Pum, siinä on tyrmäys.
Voimmeko kokeilla giljotiinia vielä kerran?
Jep.
Naksautin niskani. Tunsitko sen?
Anna mennä!
Suojaan selustasi. Mukanasi on armeija.
Neljän vuoden tauon jälkeen -
tänä iltana Tatiana Suarez palaa.
Fanit kaikkialla haluavat nähdä, mitä hän tuo kehään.
Minua jännittää aina, kun hän ottelee.
Mutta luottoni häneen on suuri.
Uskon, että hän voittaa, mutta tietysti minua jännittää.
Tatiana Suarez!
Edellinen ottelu kesäkuussa 2019. Nyt on paluun aika.
Täytyy muistaa, että Suarez on otellut koko ikänsä.
Neljä vuotta hänen elämässään on väläys...
Ja hän on hirviö.
Kenelläkään ei ole ollut vastausta hänen painiinsa.
COVINA, KALIFORNIA
De La Rosa iskee hyviä pieniä koukkuja.
Tämä on kovin vastus, jonka olemme nähneet -
Suarezilla olevan.
Se kertoo De La Rosan vahvuudesta ja painoluokan -
merkityksestä.
De La Rosa antaa kovan vastuksen.
Nosta lantiotasi. Pää vapaaksi.
Suarez saa päänsä vapaaksi ja puolustaa.
Tuo on klassista Tatiana Suarezia. Näin hän voittaa ottelunsa.
Mutta katsotaan... Montana pääsi ylös.
Montana tekee hyvää työtä ja pääsi jaloilleen.
Kevyt polvipotku.
Pysy hänen takanaan.
Hyvä.
Ensimmäiset viisi minuuttia Tatiana Suarezille vuosiin.
Toinen erä seuraavaksi.
Otetaan hammassuojus pois.
- Joo. - Iske häntä enemmän.
Hypi kehässä ja ota tilaa.
Hämää ja liikuta päätäsi.
- Kun on ollut sivussa... - Otelkaa.
...pitkään vamman takia,
miltä Suarezista tuntuu viiden minuutin jälkeen?
En tiedä sitä.
Tiedän, että hän on valmistautunut. Sen näkee.
Se nähdään tämän erän jälkeen.
Anna mennä, Tatiana. Iske kyynärpäällä.
Anna palaa. Vie mattoon.
Suarez on vahva.
Hän on pärjännyt hyvin.
Hänet viedään maahan.
Hyvä, Tatiana. Pidä hänet maassa!
Klassinen heitto.
- Painosta! - De La Rosa voi saada iskupaikan.
Ei, hänet vedetään mattoon.
Hyvä päälukko.
Ehdottomasti, Dom.
Hän yrittää giljotiinia.
Se voi olla siinä!
Tuo näyttää pitävältä.
Purista, Tatiana.
Hän irvistää hiukan.
Suarezin pitää päästä enemmän kyljelleen.
De La Rosa tarjoaa sen kyljen.
Hän voi päästä vapaaksi tosin. Hän tekee oikein.
Hän luovuttaa!
- Siinä se on. - Noin se tehdään!
Tatiana Suarez tekee ison paluun.
Luovutus toisessa erässä.
- Giljotiinilla! - Yhä tappioton.
Antaa mennä!
Hyvä!
Minä palasin, jumalauta!
Hän otti suuren riskin yrittäessään giljotiinia.
Hän luopui asemastaan.
Painin perusasioita, päälukko -
ja jiu-jitsun perusasioita. Sitten hallinta matossa.
On vain päästävä leuan alle.
Voittaja luovutuksella -
Tatiana Suarez!
Kuinka hyvältä tämä tuntuu? Neljä vuotta taukoa kehästä.
Hyvä luoja, olen iloinen.
Olen unelmoinut tästä pitkään,
koska en voinut otella.
On vaikeaa olla tekemättä sitä, mistä eniten pitää,
ja tiedän, miltä tuntuu menettää unelmansa.
En halunnut menettää tätäkin, joten minulle se tuntui...
Olen vain iloinen, että voin näyttää kaikille,
että vaikeina aikoina -
täytyy vain jaksaa, koska lopulta se palkitaan.
Äitini opetti minulle tätä optimismia,
koska hän tiesi,
- että eläisin kovaa elämää. - Hyvä, äiti.
Kasvoin yksinhuoltajaperheessä.
Olin miesvaltaisessa lajissa,
ja sain aina kuulla, ettei se ole paikkani.
Olen täällä ja kuulun tänne.
Onnittelut upeasta paluusta. Tatiana Suarez.
Moni uskoo, että hänestä tulee UFC:n mestari.
Vaikea inttää vastaan.
Moni urheilija ei ole palannut,
mistä Tatiana Suarez on.
Kun jotain tällaista tekee -
muiden sanottua, että se on mahdotonta,
ja ettei pärjää niille, jotka jatkoivat,
ja tekee sen, hänet on vaikea pysäyttää.
Kun sait otteen, olin ihan: "Älä päästä irti."
Tiesin, että se riittää,
koska harjoittelit sitä juuri ennen ottelun alkua.
Sanoit: "Vielä yksi giljotiini."
- Menit ja teit sen. - Veljeni soittaa. Moi!
Miltä tuntuu?
Hyvältä. Olen innoissani. Olisitpa sinäkin täällä.
Onneksi olkoon!
Ilmoitan 50 tuhatta nyt!
Kiitos.
Sain 50 000 dollaria ylimääräistä.
He sanoivat, että saat bonuksen.
- Ihmettelin, mistä se tuli. - Hitto!
Jos pärjää hyvin, saa suorituslisän.
Bonuksen saa luovutuksesta, eikö?
- Kyllä ja tyrmäyksestä. - Selvä.
Tai illan ottelusta, jossa hakataan -
toisensa tohjoksi. Sitä ei halua.
Antaa mennä.
- Olet todellinen kovis. - Kiitos.
Tarvitsin tämän itseni, perheeni -
ja kaikkien minuun uskovien puolesta.
Olen palannut. Olen onnellinen.
Kun katson häntä, näen yhä sen vauvan.
Katsoin häntä silmiin -
ja näin jotain erityistä.
Minulla oli unelmia hänelle.
Yksikään niistä ei liittynyt painiin tai ottelemiseen -
vaan siihen, että hänellä on hyvä elämä.
Että hän saisi elämältään sen, mitä toivoi.
Tatiana on ollut vaikeissa paikoissa.
Eikä hän ole murtunut.
Tämä on vain alkua.
Eikä hän murru.
Sitä haasteiden pitäisikin tehdä,
tehdä sinusta parempia.
Olen kiitollinen jokaisesta vaikeasta kohtaamastani asiasta.
Niiden vuoksi olen parempi ihminen ja urheilija.
Se on osa perintöäni.
Kyse ei ole voitoista,
vaan haluan innostaa muita pyrkimään kohti unelmiaan.
Ja kun on vaikeuksia, ne pitää pystyä ylittää.
Tekstitys: Markku Korhonen